प्रदेश २ च्याम्पियन
इटहरीमा सोमबार सम्पन्न तेस्रो यू–१९ राष्ट्रिय इटहरी प्रिमियर लिग क्रिकेटको उपाधि प्रदेश २ टिमले जितेको छ । उसले आयोजक इटहरी क्रिकेट एकेडेमीलाई फाइनलमा १ सय १९ रन अन्तरले हराएको हो ।
सुनसरी — इटहरीमा सोमबार सम्पन्न तेस्रो यू–१९ राष्ट्रिय इटहरी प्रिमियर लिग क्रिकेटको उपाधि प्रदेश २ टिमले जितेको छ । उसले आयोजक इटहरी क्रिकेट एकेडेमीलाई फाइनलमा १ सय १९ रन अन्तरले हराएको हो ।विजेताले १ लाख ११ हजार र उपविजेताले ५५ हजार रुपैयाँ पुरस्कार जितेका थिए । इटहरीस्थित नेपाल डीभीएम स्कुलको मैदानमा टस जितेको प्रदेश २ ले निर्धारित २० ओभरमा ५ विकेट गुमाएर २ सय १ रन बनायो । सोनु अन्सारीले सर्वाधिक ६०, रवि शाहले ५९, अमित यादवले २८, विकास दासले १९, विवेक यादवले १३ र तीर्थराज दासले १० रन बनाए । इटहरीका विकल्प आचार्यले २, निशान महत, भूपाल लुइँटेल र राज थापाले १–१ विकेट लिए । २ सय २ रनको लक्ष्य पछयाएको इटहरी १६.२ ओभरमा अलआउट हुँदा ८२ रनमात्र जोड्न सफल भयो । इटहरीका सुवास यादवले ३२, गौतम शर्माले १७ र अलफाज मन्सुरीले १० रन बनाए । प्रदेश २ का निखिल सिंहले ४ विकेट लिए । गोमानन्द यादव र अदिल खानले २–२ विकेट लिए । म्यान अफ द म्याच प्रदेश २ का निखिल सिंह घोषित भए । उनले २ हजार पाए । उत्कृष्ट खेलाडी प्रदेश २ कै रवि शाह चुनिए । उनले १० हजार रुपैयाँ पाए । उत्कृष्ट बलर प्रदेश २ का विकास दास र उत्कृष्ट ब्याट्सम्यान इटहरीका गौतम शर्मा घोषित भए । उनीहरूले जनही ५ हजार थापे । विजेतालाई राष्टिय खेलकुद परिषदा सदस्यसचिव केशवकुमार विष्टले पुरस्कृत गरे ।